As Waffen-SS, a branca melitar d'as SS, evolucionoron dica convertir-se en un segundo exercito alemán, a parti d'o regular, a Wehrmacht. En primerías, os suyos miembros yeran voluntarios, pero mientres pasaba a Segunda Guerra Mundial, y con a capacidat melitar alemana deluyindo-se, en 1944 os suyos miembros se trigaban a suerte entre a población masculina, muitos d'ells chovens menors de 18 anyos. Tamién s'adhibioron a las suyas filas muitos voluntarios foranos, mas que mas d'os países escandinavos, d'os países nordicos y d'os Países Baixos, encara que tamién de quasi totz os países, con voluntarios de minorías etnicas d'a Unión Sovietica, d'Italia, Francia y atros puestos (tamién un reducito grupo d'aragoneses, procedents d'a División Azul).